alexandrainst/scandi-wiki huggingface dataset:
Haukelitunnelen

Haukelitunnelen er en tunnel på europavei 134 i Ullensvang kommune i Vestland. Tunnelen går mellom mellom Peparsteinen og Midtlæger. Den er 5682 meter lang, og ble åpnet i 1968. Haukelitunnelen var den lengste veitunnelen i Norge helt fram til Høyangertunnelen ble åpnet i 1982. I dag er det imidlertid Lærdalstunnelen som er Norges (og verdens) lengste med sine  

Egentlig består Haukelitunnelen av to tunneler, Pepparsteintunnelen og Dyrskartunnelen. De to tunnelene er bygd sammen ved Dyrskar. Høyden over havet er 1085 moh ved vestre åpningen og 995 m ved østre.

Det er ikke tillatt for fotgjengere og syklister å ferdes i Haukelitunnelen. De er henvist til den gamle riksvegen over tunnelen (åpen om sommeren).

Historie
Dyrskar var et utfordrende sted å passere da veien gikk her. Tunnelen kutter cirka 60 høydemeter og omgår denne strekning. Den gamle veien når 1148 moh og er fremdeles kjørbar i sommermånedene. I Dyrskar finnes også en av de eldste tunnelene i Norge. Gamle Dyrskartunnelen, i bruk fra 1900-1919, ligger oppe i fjellsiden vest i skaret.

I likhet med mange andre tunneler i Norge er Haukelitunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

Utviding av tunnelen
I 2004 og 2005 kom det fram i media at høye vogntog kjører midt i veien for å få plass i trange tunneler. Haukelitunnelen og de andre tunnelene på Haukelifjell var blant tunnelene der dette skjedde i stor grad. I 2007 var Haukelitunnelen og de andre tunnelene på Haukelifjell og Røldalsfjellet ferdig utvidet.

Oppgraderinger
I juni 2020 startet arbeidet med å oppgradere tunnelen som skal pågå årlig i perioden juni-oktober frem til 2022. Ettersom tunnelen blir helt stengt i periodene, vil det være kolonnekjøring over  på den gamle Haukelivegen over Dyrskar.

Arbeid som skal utføres:
 Bygge nye tekniske bygg
 Bygge ny renseløsning for vaskevann
 Oppgradere eksisterende rømningsveier og venterom
 Forbedre brannsikringen
 Reparere skadet betong
 Skifte ut hele det elektriske anlegget

Se også 
Veitunneler i Norge

Referanser

Eksterne lenker
 Statens vegvesen: E134 Haukelitunnelane - utbetring (17. september 2007)
 Aftenposten: Høye vogntog tar hele plassen i trange tunneler (3. desember 2004)
 Hardanger Folkeblad: Samde om høgdemåling på Haukeli (20. februar 2005)
 Vegen og Vi: Målt og funnet passe høy (3. mars 2005)

Tunneler på E134
Veitunneler i Vestland
Veier i Ullensvang
1968 i Norge
Tunneler åpnet i 1968
Inger Blikra

Inger Blikra (født 12. juni 1961) er en norsk styrkeløfter som representerer Rana Kraftsportklubb. Hun begynte idrettskarrieren i friidrett (sprint), men gikk senere over til styrkeløft, og er fremdeles aktiv. I november 2006 vant hun VM, både sammenlagt, knebøy, benkpress og markløft. Hun konkurrerte da i klassen 75 kg. Hennes beste øvelse var markløft hvor hun per 2009 har den norske rekorden uansett vektklasse med 225 kg (satt under det nevnte VM).

Blikra har 16 gull og 5 kongepokaler i NM, 4 gull i nordisk mesterskap, 1 gull, 5 sølv og 6 bronse i EM. I VM har hun 1 gull, 1 sølv og 5 bronse sammenlagt, 2 gull, 1 sølv og 2 bronse i knebøy, 1 gull og 1 bronse i benkpress og 2 gull, 2 sølv og 2 bronse i markløft.

5. mai 2011 ble Blikra første norske utøver uansett idrett med over 100 mesterskapsmedaljer.

Inger Blikra er utdannet arkitekt og jobber som overarkitekt i Rana kommune.

Blikras norske rekorder 
Oversikt over Blikras norske rekorder per 2009

Referanser

Eksterne lenker 
 Stavanger Aftenblad: Rekordras for Blikra
 Inger Blikra på styrkeloft.no
 Inger Blikra på athletebio.com
 Intervju på treningsforum.no 
 Rana Kraftsportklubb

Norske styrkeløftere
Norske arkitekter
Fødsler i 1961
Kongepokalvinnere i styrkeløft
Flenjatunnelen

Flenjatunnelen er en tunnel på europavei 16 i Aurland kommune i Vestland. Tunnelen går gjennom Flenjaeggi mellom Flåm og Langhuso i Undredalen. Tunnelen er 5 053 meter lang, fra nedre åpning på om lag 60 moh til øvre åpning på om lag 350 moh. Den har en stigning på omkring 6 %. Den ble åpnet i 1985 og ga da veiforbindelse til Undredal. Senere kom også Gudvangatunnelen til Gudvangen.

Flenjatunnelen ble del av riksvei 601 mellom Flåm og Undredal da den ble åpnet. Gudvangatunnelen ble åpnet i 1991, og riksvei 50 ble forlenget via Flenjatunnelen til Gudvangen. Da Lærdalstunnelen mellom Lærdal og Aurland ble åpnet i 2000, ble veien mellom Aurland og Gudvangen en del av europavei 16.

Tunnelen ble utbedret i 2009 med 13 havarinisjer og andre sikkerhetstiltak som mobiltelefon, radio og ventilasjon.

Se også
Gudvangatunnelen
Brekke bru
Lærdalstunnelen
Veitunneler i Norge

Referanser

Eksterne lenker
 The World's Longest Tunnel Page
 Sørøst-innslaget til tunnelen kan ses til venstre på bilde.

Tunneler på E16
Veitunneler i Vestland
Veier i Aurland
1986 i Norge
Tunneler åpnet i 1985
Eikefettunnelen

Eikefettunnelen er en veitunnel i Alver kommune i Vestland. Tunnelen er en del av europavei 39 og går gjennom Godbotsfjellet mellom Odnåstjørni og Eikefet. Den er 4 910 meter lang. Tunnelen hadde gjennomslag sommeren 1979 og ble åpnet 27. mars 1980. Eikefettunnelen er den lengste av flere tunneler mellom Knarvik og Ytre Oppedal.

Tunnelen ble oppgradert med nye LED-lys og nye nødstasjoner.

Se også  
 Lille Eikefettunnelen
 Bjørsviktunnelen

 Veitunneler i Norge
 Undersjøiske veitunneler i Norge

Referanser

Eksterne lenker
 The World's Longest Tunnel Page
 Statens vegvesen veikart

Veitunneler i Vestland
Tunneler åpnet i 1980
Tunneler på E39
Veier i Alver
1980 i Norge
Kastelle kloster

Kastelle kloster var et augustinerkloster i Konghelle i Båhuslen fra slutten av 1100-tallet inntil det ble avviklet ved reformasjonen i 1529. Det var stiftet av erkebiskop Eystein og bygget midt på 1200-tallet. Klosteret lå under Nidaros erkebispedømme, men hadde også et forhold til Ebelholt kloster på Sjælland. 

Kong Frederik I konfiskerte klosteret og ga det videre til Jørgen Steenssøn mot en årlig avgift på en mark smør og tre våpenføre menn.

Ruinene av klosteret ble arkeologisk undersøkt i 1891 og i 1942. Kirken og en av klosterfløyene er lokalisert, og murene er i dag synlige i bakkenivå.

Eksterne lenker 
 Kastelle kloster på katolsk.no

Katolske klostre
Klostre i Sverige
Västra Götalands län
Klostre i Norge før reformasjonen
Ruiner i Sverige
Kungälv kommune

sv:Kastellegården
Røldalstunnelen

Røldalstunnelen er en veitunnel på europavei 134 og riksvei 13 i Ullensvang kommune i Vestland. Tunnelen går gjennom Røldalsfjellet mellom Hordadalen og Seljestadjuvet. Den er 4657 meter lang og det høyeste punktet i tunnelen er 876 moh. Røldalstunnelen ble åpnet i 1964, og var Norges lengste veitunnel til Haukelitunnelen åpnet i 1968.

Per januar 2020 planlegges en ny Røldalstunnel, som vil være ca 12 km lang. Arbeidet med ny tunnel kan starte i 2022, forutsatt at reguleringsplanen blir godkjent og kommer med i Nasjonal transportplan (NTP). Ny NTP blir presentert våren 2021. Den nye tunnelen vil gjøre strekningen ca 7 km kortere. Reisetiden vil bli redusert med 12 min for personbiler og 18 min for tungtrafikk. Veien blir dimensjonert for 90 km/t.

I likhet med mange andre tunneler i Norge er Røldalstunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

Se også
 Seljestadtunnelen
 Veitunneler i Norge
 Undersjøiske veitunneler i Norge

Referanser

Eksterne lenker 
  The World's Longest Tunnel Page: Tunnels in Norway

Tunneler på E134
Riksvei 13
Veitunneler i Vestland
Veier i Ullensvang
Tunneler åpnet i 1964
1964 i Norge
Kvinnelige kjønnslepper

Kjønnslepper er den delen av kvinnens kjønnsorgan som synes på utsiden av kvinnens kropp. Kvinnens kjønnsorganer er hovedsakelig på innsiden av kroppen. Kjønnsleppene varierer i størrelse, farge og form. Ingen vulva er lik, på samme måte som ingen penis er lik. Vi skiller mellom indre og ytre kjønnslepper. Hos noen henger de indre kjønnsleppene utenfor de ytre, og det er helt normalt. Hos andre er de ytre størst og de indre er innenfor. De har ingen annen kjent funksjon enn at de er en erogen sone og at de skal beskytte for de indre deler mot eksterne påvirkninger som for eksempel infeksjoner.

Se også
Kameltå

Kjønnsorganer
Lockheed F-94 Starfire

Lockheed F-94 Starfire var en amerikansk avskjæringsjager til bruk i allslags vær. Det var den første jetdrevne allværs-jageren i tjeneste ved USAF.

Spesifikasjoner (F-94C)

Referanser

Eksterne lenker 
 Wings Palette-fargelegging

Jagerfly
Enmotors jetdrevne luftfartøy
Lockheed-luftfartøy
Fly fra Koreakrigen
Julebord

Julebord er en fest, et selskap eller restaurantbesøk i tida før jul i desember og tildels november der det blir servert tradisjonell julemat og ofte alkoholholdige drikkevarer, ofte i form av en buffet. Julebord arrangeres av etater, firmaer, organisasjoner og andre for de ansatte eller medlemmene, eller i private arrangementer innenfor en sosial omkrets, f.eks. mellom venner. Opprinnelig var julebord noe som hørte selve julen til, det vil si perioden fra juledag og utover. 

Mange julebord er preget av store mengder mat og drikke, både tradisjonelle og nye, varme og kalde retter. Det er ofte også livlig festing og selskapet kan være et viktig sosialt møtepunkt for arbeidskolleger. Julebordene er en populær tradisjon som skaper høysesong for restaurantbransjen, drosjenæringen og fergerederiene Fjord Line, Stena Line, DFDS og Color Line i disse månedene.

Ordet julebord kan også bety et spisebord med julemat eller et bord med julegaver. Det svenske julbord betegner et smörgåsbord  med tradisjonell svensk julemat som særlig blir servert i Sverige og Finland ved juletider.

Historie 
Skikken med julebord oppstod i middelalderen, da det var vanlig å la maten stå framme hele jula slik at fattige og omstreifere kunne forsyne seg. 

Før var det også vanlig å la restene etter julemåltidet ligge igjen på bordet julenatta for å blidgjøre de underjordiske eller gårdsnissen.

Meny 

Tradisjonelle juleretter i Norge er risengrynsgrøt, ribbe, pinnekjøtt, julepølse, medisterkaker, lutefisk, juletorsk men også nyere retter som kalkun og annet. Desserter kan være molter, trollkrem, riskrem, hermetiske fersken og annet.

Se også 
 Juletrefest
 Julemat
 Firmafest

Eksterne lenker 
 Forskning.no om julebord

Adventstiden
Juleskikker
Julemat
Jul i Norge
The Sensible Twins

The Sensible Twins er kunstnernavnet for musikkprodusentene Hans Petter «HP» Gundersen og Kato Ådland.

Sammen har de produsert House of Hiss, The Real Ones, Sissy Wish, Sgt. Petter, Segrov, Nathalie Nordnes, Matias Tellez, Helén Eriksen og Tim Rose.

Eksterne lenker 

 HP Gundersen

Norske plateprodusenter
Lucia Maria Rommel

Lucia Maria Rommel (født 6. juni 1894 i Danzig som Lucia Maria Mollin, død 26. september 1971 i Stuttgart, kalt Lucie) var generalfeltmarskalk Erwin Rommels hustru. Hun kom fra middelklassebakgrunn og hennes familie var av polsk og tysk bakgrunn. Lucie Mollin studerte språk (latin, engelsk, fransk og italiensk). Hun møtte Rommel under et ball på krigsskolen i Danzig i 1911 da hun var 17 år gammel, og de ble gift 26. november 1916. I 1928 fikk de sønnen Manfred Rommel.

En av hennes fettere var katolsk prest, og ble drept av nazistene.

I 1967 døpte hun skipet «Rommel». Da hun døde ble hun begravet ved siden av sin mann.

Referanser 

Tyskere
Personer fra Gdańsk
Verdikonservatisme

Verdikonservatisme er en retning innenfor konservatismen «som legger vekt på å bevare åndelige, moralske og kulturelle verdier». Verdikonservative bygger ofte sitt samfunns- og menneskesyn på en kristen kulturarv og etisk forståelse. I Tyskland og Norden har begrepet «verdikonservatisme» siden 1960-årene blitt brukt som en motsats til «strukturkonservatisme». Verdikonservative plasserer seg utenfor både en sosialistisk kollektivisme og en liberalistisk individualisme.

Referanser

Se også 
Personalisme

Politiske ideologier
Konservatisme
Cape Girardeau County

Cape Girardeau County er et fylke i den amerikanske delstaten Missouri. 

Jackson Countys totale areal er  km² hvorav 20 km² er vann. I 2010 hadde fylket  innbyggere og administrasjonssenteret ligger i byen Scottsboro. 

Fylket ble etablert i 1812 og har fått sitt navn etter Jean Baptiste de Girardot (også skrevet Girardeau eller Girardat), en fransk offiser som var stasjonert 1704–1720 i Kaskaskia i det som franskmennene kalte Illinois.

Referanser

Eksterne lenker 
 
 Digitized 1930 Plat Book of Cape Girardeau County  fra University of Missouri Division of Special Collections, Archives, and Rare Books

Fylker i Missouri
Fylker i USA etablert i 1812
1812 i Missouriterritoriet
Chariton County

Chariton County er et fylke i den amerikanske delstaten Missouri.

Ved folketellingen i 2010 hadde fylket 7831 innbyggere.

Referanser

Fylker i Missouri
Fylker i USA etablert i 1820
1820 i Missouriterritoriet
Howell County

Howell County er et fylke i den amerikanske delstaten Missouri.

Eksterne lenker 
 

Fylker i Missouri
Fylker i USA etablert i 1857
1857 i Missouri
Marborg

MARBORG er en brukerorganisasjon på rusfeltet som tilbyr aktivisering, arbeidstrening, sosiale tiltak og rusfrie boliger til mennesker med alle typer rusproblemer

Per januar 2021 har organisasjonen brukerrettede tilbud i Tromsø, Narvik, Bodø, Nordreisa og Harstad. Organisasjonen jobber i tillegg mye med brukermedvirkning overfor statlige instanser, kommuner og helseforetak. Organisasjonens brukerrettede arbeid er per 2021 hovedsakelig begrenset til Nord-Norge og Helse Nord-regionen, men MARBORG jobber også på regionalt og nasjonalt plan.

MARBORG skal fungere som et talerør for aktive og tidligere rusavhengige og ønsker å synliggjøre tidligere rusmisbrukere som en ressurs. Organisasjonen er blant annet med på å skape nye rehabiliteringstilbud. I tillegg utvikler og skaper de også slike tilbud selv.

Organisasjonen er også en del av flere nettverk som nettverk av bruker og pårørende organisasjoner der Fagrådet er sekretariat, Nord Norsk nettverk for samarbeidsbasert forskning, og mange andre.

Fra 2004 har Vidar Hårvik vært daglig leder for organisasjonen.

Eksterne lenker 
 MARBORGs nettsted

Norske organisasjoner
Rusomsorg
Rhipiceridae

Rhipiceridae er en liten familie av biller som særlig utmerker seg ved hannenes spektakulære, fjærformede antenner. De finnes ikke i Nord-Europa, men et par arter er funnet i den aller sørligste delen av kontinentet. Svært lite er kjent om biologien men man vet at larvene til én art er parasitter på sangsikader. Det synes sannsynlig at dette også kan gjelde de andre artene.

Utseende 
Middelsstore (10 – 25 mm), avlange, kraftig bygde biller som lettest kjennes på hannenes antenner. Hodet er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 11-leddete. Hannenes antenner består av 20-40 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. Brystskjoldet (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. Dekkvingene er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. Beina er middels lange, slanke med fem fotledd. Et anatomisk særtrekk er at tråputene (empodia) mellom føttenes klør bærer flere børster.

Levevis 
Rhipiceridene lever særlig i varm-tempererte områder, men noen finnes også i tropene. Veldig lite er kjent om biologien. Den nordamerikanske arten Sandalus niger legger egg i barksprekker, der også sangsikader (Cicadidae) legger sine egg. Eggene klekkes til små, aktive triungulin-larver. Disse haker seg fast i nyklekte sikadenymfer som er på vei ned i jorden, der de utvikler seg på planterøtter. Triungulin-larven forvandler seg til en markarktig larve som lever som en ytre parasitt (ektoparasitt) på sikadenymfen. Man antar at de andre rhipiceridene også kan være parasitter på sikader. De voksne insektene kan av og til finnes tallrikt svermende om dagen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien engbiller (Dascilloidea)
 Familien Rhipiceridae
 Slekten Arrhaphipterus Schaum, 1862  – eneste representant for familien i Europa
 Arrhaphipterus dioni Chobaut, 1896  – Algerie
 Arrhaphipterus larclausei Reitter, 1894  – Algerie, Marokko
 Arrhaphipterus olivetorum (Kraatz, 1859)  – Hellas, Det nære østen
 Arrhaphipterus schelkovnikovi Reitter, 1893  – Sør-Russland, Det nære østen
 Slekten Callirhipis Latreille, 1829
 Slekten Chameorhipis Latreille, 1834  – Afrika
 Slekten Oligorhipis Guérin-Méneville, 1843 
 Slekten Polymerius Philippi, 1871 
 Slekten Ptiocerus Castelnau, 1834  – Sørlige Afrika
 Slekten Rhipicera  Latreille, 1817   – Australia
 Slekten Sandalus Knoch, 1801  – Afrika, Nord- og Sør-Amerika

Kilder 
 Rhipiceridae på Delta Interactive Key.

Eksterne lenker 
 Arrhaphipterus schelkovnikovi, hunn : 
 Rhipicera sp., hann: 
 

Biller
Laclede County

Laclede County er et fylke i den amerikanske delstaten Missouri.

Eksterne lenker 
 

Fylker i Missouri
Fylker i USA etablert i 1849
1849 i Missouri
Slaget ved Pydna

Slaget ved Pydna under den tredje makedonerkrig stod 22. juni 168 f.Kr. mellom den romerske republikk og Kongeriket Makedonia endte med seier til Roma, og undergangen til det makedonske antigoniddynastiet.

I dette slaget møttes to parter som representerte to av de klassiske stridsformasjonene i antikken: den makedonske falanks og den romerske legion.

Makedonerne ble anført av kong Perseus, romerne av Lucius Aemilius Paullus. Romerne tok 1.000 fanger med seg som gisler til Italia, deriblant kong Perseus, som døde i fangenskapet, og rittmesteren og historikeren Polybios.

Litteratur
 Alekos Angelides: A History of Macedonia
 Paul K. Davis: 100 Decisive Battles from Ancient Times to the Present: The World’s Major Battles and How They Shaped History. Oxford: Oxford University Press, 1999.  
 J.F.C. Fuller: A Military History of the Western World: From The Earliest Times To The Battle of Lepanto. Da Capo Press, Inc. A Subsidiary of Plenum Publishing Corporation. 233 Sprint Street, New York, N.Y. 10013.  (v. 1). pp. 151–69.
 Pydna
 Howard Hayes Scullard: A History of the Roman World from 753 to 146 BC London: Methuen, 1935.  Reprinted 1980.  
 The Third Macedonian War, The Battle of Pydna

Slag i Hellas
Konflikter i 160-årene f.Kr.
168 f.Kr.
Hoke County

Hoke County er et fylke i den amerikanske delstaten Nord-Carolina.

Eksterne lenker 
 

Fylker i Nord-Carolina
Fylker i USA etablert i 1911
1910-årene i Nord-Carolina
Blodslitet

Blodslitet er et internasjonalt langdistanseløp i orientering som blir arrangert årlig av Fredrikstad Skiklubb. I 2006 stilte 1 830 deltagere på startstreken.

Blodslitet gikk første gang som et uoffisielt klubbløp  27. oktober 1968. Løpet ble arrangert av den da 17 år gamle Svein Olaussen, som hadde et ferskt NM-gull i junior-stafett. 12 løpere startet, bare 6-7 klarte å fullføre.

Løpet arrangeres alltid rundt 20. oktober, og det er ofte kuldegrader og snø som i 1968.

Vinnere av Blodslitet
Oversikten viser vinnerne av Blodslitets eliteklasser.

Flest seire

Damenes eliteklasse

Herrenes eliteklasse

Kilder

Eksterne lenker 
 Fredrikstad Skiklubb: Blodslitet

Orienteringsløp
Sportsarrangementer i Viken
Orientering i Norge
Sport i Fredrikstad
10 000 (andre betydninger)

10 000 har flere betydninger

 10. årtusen f.Kr.
 Tallet 10 000

Se også 
 10,000 BC, amerikansk film fra 2008

Pekersider som kombinerer tall og bokstaver
Lillefot og vennene hans – I landet for lenge siden

Lillefot og vennene hans i landet for lenge siden (orig. The Land Before Time) er en amerikansk animasjonsfilm fra 1988 produsert av Steven Spielbergs Amblin Entertainment og regissert av Don Bluth.

Handling 
Filmen handler om fem foreldreløse dinosaurer, anført av apatosaurusen eller «langhalsen» Lillefot, som reiser gjennom en verden i ruiner. De sørger over tapet av sine familier, og forsøker å holde sammen slik at de selv skal kunne overleve. Målet med reisen er å nå den store dalen som ikke er rammet av katastrofer, der dinosaurer kan leve lykkelig. Filmen foregår ikke i noe nærmere bestemt tidsrom; en rekke av artene som opptrer eksisterte i helt ulike tidsepoker.

Opprinnelige stemmer 
 Gabriel Damon som Littlefot.
 Candace Hutson som Cera
 Judith Barsi som Ducky
 Will Ryan som Petrie
 Helen Shaver som Lillefots mor.
 Burke Byrnes som Ceras far.
 Bill Erwin som Lillefots bestefar.
 Pat Hingle som forteller-stemme.

Norske stemmer 
 Jonas Røineslien som Lillefot
 Hege Hatlo som Sara
 Irene Johansen som Ducky
 Anders Hatlo som Petri og Saras far
 Ellen Horn som Lillefots mor
 Espen Skjønberg som Forteller og Rooter

Seriens filmer 

 1988: Lillefot og vennene hans i landet for lenge siden
 1994: Lillefot og vennene hans II – Den forbudte dalen (The Land Before Time II - The Great Valley Adventure)
 1995: Lillefot og vennene hans III – Gleden ved å gi (The Land Before Time III)
 1995: Lillefot og vennene hans IV – Reisen gjennom tåkeland (The Land Before Time IV: Journey Through the Mists)
 1997: Lillefot og vennene hans – Den hemmelige øya (The Land Before Time V - The Mysterious Island)
 1998: Lillefot og vennene hans VI – Hemmeligheten om Dinofjellet (The Land Before Time VI - The Secret of Saurus Rock)
 2000: I landet for lenge siden 7 – Jakten på himmelstenen (The Land before Time 7: The Stone of Cold Fire)
 2001: Lillefot og vennene hans VIII – Da isen kom (The Land Before Time 8: The Big Freeze)
 2002: Lillefot og vennene hans IX – Reisen til det store hav (The Land Before Time IX: Journey to the Big Water)
 2004: Lillefot og vennene hans X – Den store utvandringen (The Land Before Time X: The Great Longneck Migration)
 2004: Lillefot og vennene hans XI – Minisaurene kommer (The Land Before Time 11 - Invasion of the Tinysauruses)
 2007: Lillefot og vennene hans XII – Flygernes dag (The Land Before Time XII: The Great Day of the Flyers)
 2007: Lillefot og vennene hans XIII – Visdommens Venner (The Land Before Time XIII: The Wisdom of Friends)
 2007: Lillefot og vennene hans (TV-serie) (The Land Before Time (TV series))
 2016: The Land Before Time 14 – Journey of the Brave

Referanser

Eksterne lenker 
 
 

Filmer fra 1988
Animerte eventyrfilmer fra USA
Animerte barnefilmer fra USA
Engelskspråklige filmer
Kansas City (Missouri)

Kansas City er en by i Jackson County i delstaten Missouri i USA. Kansas City ligger ved Missourielva ved grensa til delstaten Kansas, der det ligger en by ved samme navn.

I 2005 ble det estimert at Kansas City hadde 444 965 innbyggere. Byen har større folketall enn nabobyen og er den største byen i Missouri. De to byene går sammen i den større Kansas City metropolitan area.

I 1930-åra var byen et sentrum for jazzmusikken.

Kjente personer 
 Count Basie, orkesterleder
 Walt Disney, filmprodusent
 Ernest Hemingway, forfatter, nobelprisvinner
 Richard B. Myers, general
 Charlie Parker, jazzmusiker

Sport 
Profesjonelle lag i de høyeste divisjonene:
 NFL – amerikansk fotball
 Kansas City Chiefs
 MLB – baseball
 Kansas City Royals
 MLS – fotball
 Sporting Kansas City

Se også 
 Kansas City (Kansas)
 Kansas City internasjonale lufthavn

Eksterne lenker 
 
  

Bosetninger etablert i 1850
1850 i USA
Byer ved Missouri